Page:Tak your auld cloak about ye (1).pdf/3

 Let's spend the gear that we hae won,

We little ken the day we'll die;

Then I'll be proud, since I hae sworn,

To hae a new cloak about me.

In days when our King Robert rang,

His trews they cost but hauf-a-crown;

He said they were a groat owre dear,

And ca'd they tailor thief and loun.

He was the king that wore the crown,

And thou a man o' low degree;

It's pride puts a' the country down,

Sae tak your auld cloak about ye.

Ev'ry land has its ain laugh,

Ilk kind o' corn has its ain hool,

I think the warld's a' gaun daft,

When ilka wife her man wad rule;

Do ye nae see Rob, Jock, and Hab,

How they are girded gallantly,

While I sit hurklin in the ase?

I'll hae a new cloak about me.

Gudeman, I wat it's thretty year

Sin' we did ane anither ken,

And we hae had, between us twa,

O' lads and bonny lasses ten;

Now they are women grown and men,

I wish and pray, weel may they be;

And if you prove a good husband,

E'en tak your auld cloak about ye.